# Gabriel Bibiloni

Gabriel Bibiloni i Canyelles (Pòrtol, 1951) és lingüista i professor emèrit de la Universitat de les Illes Balears.
Es va llicenciar en filologia catalana per la Universitat de Barcelona (1974). Va fer una anàlisi sociolingüística de la llengua dels mallorquins com a tesi doctoral publicat el 1983. El 1975 esdevé professor a la Facultat de Filosofia i Lletres de Palma, i d'ençà del 1991 a la Universitat Catalana d'Estiu de Prada.
És autor de nombrosos treballs de sociolingüística, normativització lingüística i toponímia. De 1999 a 2001 era director del Servei Lingüístic de la Universitat de les Illes Balears (UIB), l'entitat assessora per a toponímia i lingüística reconeguda pel govern de les Illes Balears. Ha estat assessor de l'Ajuntament de Palma per a la normalització del nomenclàtor viari de la ciutat, i membre de diversos consells i comissions relacionats amb l'ús lingüístic. Ha pertangut al Consell Assessor de la Gramàtica Catalana de l'Institut d'Estudis Catalans i a l'equip redactor de la Gramàtica del Català Contemporani. També ha col·laborat al Larousse Català.
En el camp de recerca, ha orientat l'interès cap a la teoria i la planificació de l'estàndard (l'establiment de la normativa), les interferències lingüístiques i l'anàlisi de la situació sociològica del català, treballant en enquestes sociolingüístiques.
Producte de la seva activitat divulgadora, el seu blog personal és un dels espais de referència a la blogosfera catalana. Proposà públicament, i n'és un dels principals defensors, l'ús de la grafia blog, usada al conjunt de les llengües de l'entorn del català, per al neologisme que el Termcat va recollir com a bloc, tot creant una polèmica en el domini bloguista.

## Bibliografia

* Els noms dels carrers de Palma, Palma: Ajuntament de Palma, 1983. ISBN 84-500-8769-4
* Fer una llengua és fer una nació (coautor), Palma: ERC, 1994.
* Llengua estàndard i variació lingüística, València: Editorial Tres i Quatre, 1997. ISBN 84-7502-521-8
* La llengua catalana a Mallorca. Propostes per a l'ús públic (coautor), Palma: Consell de Mallorca, 1999. ISBN 84-87389-09-0
* Nomenclàtor de nuclis de població de les Illes Balears, Palma: Universitat de les Illes Balears, 2001. ISBN 84-7632-664-5
* Amb bones paraules, Palma: Lleonard Muntaner, 2012. ISBN 978-84-15076-24-7
* Els carrers de Palma. Toponímia i patrimoni de la ciutat, Palma: Gabriel Bibiloni, 2013. ISBN 978-84-616-2222-1
* El català de Mallorca. La fonètica, Palma: Lleonard Muntaner, 2016. ISBN 978-84-16554-04-1
* Els cognoms de les Illes Balears. Palma: Nova Editorial Moll, 2022. ISBN 978-84-273-4058-9
* El parlar bleda. Una anàlisi de l'esfondrament de la fonètica. Nova Editorial Moll, 2023. ISBN 978-84-273-0939-5
* Santoral apòcrif. Els sants i la cultura popular. Documenta Balear, 2024. ISBN 978-84-19956-18-7
A més, ha publicat nombrosos articles sobre lingüística catalana o sociolingüística en revistes especialitzades, com Randa, Affar, Revista de Catalunya, Caplletra, Llengua Nacional, i ha col·laborat a revistes o diaris com Lluc, El Mirall, Escola Catalana, Serra d'Or, El Temps, Avui, Diari de Balears, Última Hora i altres.

## Referències

* ↑ Balears, Universitat de les Illes. «Dr. Gabriel Bibiloni Cañellas - Contacta amb el personal de la UIB - Universitat de les Illes Balears». [Consulta: 12 novembre 2020].
* ↑ Bibiloni, Gabriel. La Llengua dels mallorquins: anàlisi sociolingüística : tesi doctoral. Universitat de Barcelona, Facultat de Filologia, Departament de Filologia Catalana, 1983.
* ↑ «Gabriel Bibiloni». [Consulta: 12 novembre 2020].
* ↑ «En defensa de la paraula blog». Arxivat de l'original el 2007-10-11. [Consulta: 31 agost 2007].
* ↑ Entrada bloc Arxivat 2007-10-25 a Wayback Machine. al Termcat
* ↑ «Els llibres més venuts de Sant Jordi 2022 a Palma», 25-04-2022. [Consulta: 26 abril 2022].

## Enllaços externs

* Web personal
* El blog de Gabriel Bibiloni
* «Nota biogràfica». Les pàgines de Gabriel Bibiloni. Arxivat de l'original el 20 de juny 2010. [Consulta: 11 desembre 2009].